**Προεδρικές εκλογές** διεξήχθησαν στο Τσαντ στις 10 Απριλίου 2016. Ο πρόεδρος Ιντρίς Ντεμπί επανεξελέγη για πέμπτη θητεία με ποσοστό γύρω στο 60%.

Πλαίσιο
-------

Ο Πρόεδρος του Τσαντ εκλέγεται από τον λαό σε 2 γύρους για πενταετή θητεία. Το σχετικό σύστημα τέθηκε σε εφαρμογή το 1996. Για να εκλεγεί ο πρόεδρος από τον πρώτο γύρο, απαιτείται να συμπληρώσει την απόλυτη πλειοψηφία. Συνολικά 23 υποψήφιοι κατέθεσαν αίτηση για να διεκδικήσουν την προεδρία. Ο πρόεδρος Ντεμπί ήταν ο επικρατέστερος υποψήφιος για τη νίκη. Ένας από τους σημαίνοντες υποψηφίους της αντιπολίτευσης, ο Νγκαρλεζί Γιορονγκάρ, εμποδίστηκε από το να κατέλθει στις εκλογές λόγω διοικητικών ανωμαλιών.
Η αντιπολίτευση της χώρας ηγήθηκε πανεθνικής απεργίας στις 24 Φεβρουαρίου 2016 σε ένδειξη διαμαρτυρίας για την συνέχιση της 26χρονης θητείας του Ντεμπί. Η εν λόγω απεργία ήταν η έκτη μέσα στη χρονιά και περιγράφηκε ως η μεγαλύτερη απεργία κατά της κυβέρνησης του προέδρου Ντεμπί. Σύνθημα της εκστρατείας ήταν το "*Ça Suffit*", που σημαίνει "Αρκετά".

Αναφορικά με την κάλυψη των εκλογών από τα ΜΜΕ, οι συνδέσεις διαδικτύου, κινητής τηλεφωνίας και η μετάδοση γραπτών μηνυμάτων διεκόπησαν. Επιπλέον, πολλοί τηλεοπτικοί δέκτες του εξωτερικού δεν μπορούσαν να καλύψουν τα γεγονότα μετά τις εκλογές, καθώς οι άδειες λήψης των σταθμών δεν ανανεώθηκαν. Ο εξοπλισμός του γαλλικού τηλεοπτικού δικτύου TV5Monde κατασχέθηκε και τα μέλη του προσωπικού του τέθηκαν υπό κράτηση για αρκετές ώρες επειδή γύριζαν σκηνές σε ένα εκλογικό κέντρο.

Αποτελέσματα
------------

Τα αποτελέσματα ανακοινώθηκαν από την εφορευτική επιτροπή στις 21 Απριλίου 2016 και έδειξαν νίκη για τον Ντεμπί από τον πρώτο γύρο, με ποσοστό 61,56% των ψήφων. Ο υποψήφιος της αντιπολίτευσης Σαλέ Κεμπζαμπό, συγκέντρωσε το 12,80% των ψήφων.
Τα αποτελέσματα επικυρώθηκαν από το συνταγματικό δικαστήριο στις 4 Μαΐου 2016 και απορρίφθηκε η ένσταση από τους υποψηφίους της αντιπολίτευσης, οι οποίοι κατήγγειλαν παρατυπίες. Τα τελικά αποτελέσματα έδωσαν ποσοστό 59,92% των ψήφων στον Ντεμπί και 12,77 στον Κεμπζαμπό.

| Υποψήφιος | Κόμμα | Ψήφοι | % |
| --- | --- | --- | --- |
| Ιντρίς Ντεμπί | Πατριωτικό Μέτωπο Σωτηρίας |  | 61,56 |
| Σαλέ Κεμπζαμπό | Εθνική Ένωση για Δημοκρατία και Ανανέωση |  | 12.80 |
| Λαουκίν Κουράγιο Μεντάρ (Laoukein Kourayo Médard) |  |  | 10,69 |
| Τζιμρανγκάρ Νταντνατζί (Djimrangar Dadnadji) |  |  | 5,06 |
| Μαλούμ Γιομποϊντέ Τζερακί (Malloum Yoboide Djeraki) |  |  | 1,84 |
| Μαχμάτ Αχμάτ Αλαμπό |  |  | 1,61 |
| Κλεμάν Τζιμέ Μπαγκαού |  |  | 1,44 |
| Γκαλί Γκατά Ενγκοτέ |  |  | 1,27 |
| Μπρις Εμπαϊμόν Γκεντεμπαγιέ |  |  | 1,02 |
| Αμπντουλάγιε Εμποντού Εμπαμί (Abdoulaye Mbodou Mbami) |  |  | 1,02 |
| Μπεασουμντά Ζιλιέν (Beassoumda Julien) |  |  | 0,56 |
| Τζιβιντί Μπουκάρ |  |  | 0,48 |
| Νουρεντίν Ντελουά Κασιρέ Κουμακογιέ |  |  | 0,44 |
| Μαχαμάτ Γεσκό Μπραχίμ |  |  | 0,20 |
| Άκυρα/λευκά ψηφοδέλτια |  | – |
| **Σύνολο** |  | **100** |
| Εγγεγραμμένοι/συμμετοχή |  | 76,11 |
| Πηγή: Tchad Pages |

Αντιδράσεις
-----------

Η Αφρικανική Ένωση, της οποίας ήταν προεδρεύων ο Ντεμπί την περίοδο των εκλογών, δήλωσε ότι η διεξαγωγή των εκλογών έγινε "χωρίς νοθεία"παρά τις διάφορες αντιφάσεις κατά την εκλογική διαδικασία. Σύμφωνα με την έκθεση σε διάφορα εκλογικά κέντρα το προσωπικό ήταν ανεκπαίδευτο και επί συνόλου των καλπών, στο 81% δεν έγινε έλεγχος για το αν οι κάλπες ήταν άδειες κατά την έναρξη της ψηφοφορίας. Επιπλέον, στο 10% των εκλογικών τμημάτων δεν έγινε μυστική ψηφοφορία. Ωστόσο, οι εκλογές έγιναν σε ειρηνικό κλίμα και διεξήχθησαν με δίκαιο τρόπο.

Ο δεύτερος των εκλογών, Σαλέ Κεμπζαμπό, αρνήθηκε να αναγνωρίσει το αποτέλεσμα των εκλογών. Οι υπόλοιποι υποψήφιοι της αντιπολίτευσης κατήγγειλαν ανωμαλίες στα ψηφοδέλτια, ανάμεσα στις οποίες την εξαφάνιση των καλπών και την ρίψη ψηφοδελτίων από ένα συγκεκριμένο κόμμα σε βαθμό που γέμισε η κάλπη.

Παραπομπές
----------

1. ↑  «Chad: Election for President». International Foundation for Electoral Systems. Ανακτήθηκε στις 23 Απριλίου 2016.
2. ↑  «Chad: 23 candidates file to contest April presidential election». Africanews. Ανακτήθηκε στις 5 Απριλίου 2016.
3. ↑  «Tchad: les explications du rejet de la candidature de Yorongar Ngarlejy» (στα Γαλλικά). Radio France Internationale. Ανακτήθηκε στις 23 Απριλίου 2016.
4. ↑  «Chad: 'Fed Up' Chadians Shut Down Capital». AllAfrica. Ανακτήθηκε στις 5 Απριλίου 2016.
5. ↑  Stephane Yas· Jean-Pierre Campagne (28 Φεβρουαρίου 2016). «Chad leader facing biggest protests of his long rule». ReliefWeb. Ανακτήθηκε στις 5 Απριλίου 2016.
6. ↑  «Internet remains cut in Chad after tense elections». The Citizen. Αρχειοθετήθηκε από το πρωτότυπο στις 28 Απριλίου 2016. Ανακτήθηκε στις 13 Απριλίου 2016.
7. ↑  «TV5 Monde blocked from covering Chad's presidential election». Africanews. Ανακτήθηκε στις 13 Απριλίου 2016.
8. ↑  «Chadian President Deby re-elected in landslide first-round victory». Reuters. 21 Απριλίου 2016. Ανακτήθηκε στις 23 Απριλίου 2016.
9. ↑  «Chad constitutional council upholds Deby re-election». Agence France-Presse. 4 Μαΐου 2016. Αρχειοθετήθηκε από το πρωτότυπο στις 14 Νοεμβρίου 2017. Ανακτήθηκε στις 8 Ιουνίου 2016.
10. ↑  «African Union: Chad polls free and without fraud despite anomalies». Africanews. Ανακτήθηκε στις 13 Απριλίου 2016.
11. ↑  «African Union happy with Chad polls». Daily Nation. Ανακτήθηκε στις 13 Απριλίου 2016.
12. ↑  «Chad's President Idriss Deby wins fifth term». BBC News. Ανακτήθηκε στις 23 Απριλίου 2016.
13. ↑  «Incumbent Chadian President Wins Fifth Term Amid Fraud Allegations». Voice Of America. Αρχειοθετήθηκε από το πρωτότυπο στις 23 Απριλίου 2016. Ανακτήθηκε στις 23 Απριλίου 2016.